John Wyclif

John WYCLIF (aŭ Wycliffe, Wycliff, Wickliffe, Wiclef) [wik'lif]; esperantigita Johano Viklifo (naskiĝis inter 1320 kaj 1330, mortis la 31-an de decembro 1384) estis angla profesoro kaj favorito
de la kortego. Li iniciatis tradukon de la latina
Biblio, la Vulgato, en la anglan, la Biblio de Wyclif
(1395). Lia doktrino estis pra-protestanta: li dubis pri la
transsubstancigo de la pano kaj vino de komunio kaj pri
la aŭtoritato de la papo.

Wyclif estis profesoro de teologio kaj filozofio ĉe la
universitato Oxford. Ekde 1377 li skribis en la latina (ekz., la Trilogus) kaj en la angla lingvo kontraŭ la doktrino de la Katolika Eklezio, precipe
kontraŭ transsubstancigo. Wyclif instruis, ke la Biblio, ne la
eklezio, estas la plej supera aŭtoritato kaj la graco de Dio
estas havebla ekster la eklezio.

Wyclif estis kondamnita kiel herezulo en 1380. Kvankam liaj
"malriĉaj pastroj" estis persekutitaj, Wyclif mem ne estis. Lia disĉiplo estis John Ball, kiu partoprenis en la kamparanaj ribeloj, kiuj ekis ĉirkaŭ 1356 kaj daŭris ĝis 1381.

Kromnomo de Wyclif estas "la matenstelo de la Reformacio".
Kvankam Wyclif ne konvertis sian landon al protestantismo, li
influis je Jan Hus, kiu siavice influis Luteron.

Verkaro
 The Last Age of the Church ("La lasta erao de la eklezio"), (1356) atribuita
 De Logica ("Pri la logiko") 1360
 De Universalibus ("Pri la universo") 1368
 De Dominio Divino (Pri la dia regado"), (1373)
 De Mandatis Divinis ("Pri la dia mandato"), (1375)
 De Statu Innocencie ("Pri la kondiĉo de senkulpeco"), (1376)
 De Civili Dominio ("Pri la civila regado"), (1377)
 Responsio ("Respondoj"), (1377)
 De Ecclesia ("Pri la eklezio") 1379
 De veritate sacrae scripturae ("Pri la vereco de la sankta skribaĵo") 1378
 On the Pastoral Office ("Pri la pastorala ofico"), 1378
 De apostasia ("Pri la apostateco") 1379
 De Eucharistia ("Pri la eŭkaristio") 1379
 Objections to Friars ("Obĵetoj al la monaĥoj"), (1380)

 Vidu ankaŭ 
 Anabaptismo
 Angla kamparana ribelo
 Lolardismo

Kategorio:Homoj ekskomunikitaj de romkatolika eklezio
Kategorio:Tradukistoj de la Biblio